open-index/open-wikipedia-markdown huggingface dataset:
Jaffa

**Jaffa** (Arabysk: يافا :*Jaffa*, Hebriuwsk: *Jafo*) is in tige âlde havenstêd yn Israel en no in stedsdistrikt fan de gemeente Tel Aviv-Jaffa. Yn de Bibel wurdt it plak *Joppe* neamd. *Jafa* betsjut *moai*. Jaffa leit oan de Middellânske See.

## Skiednis
Jaffa is ien fan de âldste stêden fan de wrâld en wie tûzenen jierren in wichtige havenstêd; it is de âldste haven fan Palestina. Jaffa waard yn it ferline bewenne troch Filistinen. Neffens it boek Jona yn de Hebriuwske Bibel fear de profeet Jona út Joppe wei doe't er syn ferplichtingen besocht te ûntflechtsjen. Sederhout foar de timpel fan Salomo waard fia Joppe oanfierd. 

Jaffa wurdt ek neamd op klaaitabletten dy't by Tel-el-Amarna fûn binne, en yn it ferhaal fan Andromeda út de Grykske mytology. Ek yn kristendom hie de stêd letter een wichtige rol.

Jaffa is fierders ek bekend wurden troch de Jaffa-sinesappels dy't oer de hiele warâld eksportearre wurde. Under oare fanwegen de opkomst fan de havens fan Haifa en Ashdod wurdt Jaffa net mear brûkt as frachthaven. Dêr lizze no fiskersboaten, wat jachten en rûnfeartboaten.

It tichteby lizzende Tel Aviv, oarspronlik mar in doarpke, is yn de rin fan de tiid in stik grutter en wichtiger wurden as Jaffa. Yn 1950 waard Jaffa opnomd yn de gemeente *Tel Aviv-Jaffa*.

## Jaffa-poarte
* Ien fan de âlde poarten fan Jeruzalem hjit de *Jaffa-poarte*. De poarte leit oan de westkant fan de âlde stêd dêr't ea de wei fan Jeruzalen nei Jaffa begûn. In haadstrjitte yn Jeruzalem dy't nei de poarte laat, hjit de Jaffostrjitte.

## Berne yn Jaffa
* Ahmad Abu Laban (1946-2007), Egyptysk-Deenske imam
* Aboe Nidal (1937-2002), Palestynsk terrorist
* Itzhak Perlman (1945), Israelysk fioelist
* Haim Ramon (1950), Israelysk politikus en fakbûnsbestjoerder
Sofia

**Sofia** (Bulgaarsk: София, *Sofija*) is de haadstêd fan Bulgarije en is mei 
1.402.657 ynwenners (2010) fierwei de grutste stêd fan it lân; dêr wennet 14% fan de Bulgaarske befolking. De stêd leit yn it westen fan it lân oan de rivier de Iskar, oan de foet fan it Vitosjaberchtme. 

Sofia is it politike, ekonomyske en kultuerele sintrum fan it lân, teffens in wichtich ferkearsknooppunt mei in ynternasjonale lofthaven. De stêd hat in universiteit út 1888 en oare universiteiten, hegeskoallen, teaters, museums en tal fan oare kultuerele ynstellings.

## Ut de skiednis
De âldste namme fan Sofia dêr't wy fan witte is *Serdica*, wierskynlik neamd nei de *Serden*, de Trasyske stam dy't dêr tahâlde. It plak kaam yn 29 f.Kr. ûnder de Romeinen en krige de status fan *municipium*.

De Hunnen ferwoastgen it Romeinske Serdica; dêrnei boude de Byzantynse keizer Justinianus I de stêd fannijs as *Triaditsa*. De Slavyske Bulgaren neamden har *Sredets* (= Serdica) en doopten har yn 1376 om yn Sofia, nei de Sveti Sofiatsjerke. Seis jier letter kaam de stêd oan it Ottomaanske Ryk. De Turken soenen hast fiif iuwen bliuwe.

Yn 1878 namen de Russen Sofia yn ûnder de Russysk-Turkske Oarloch: Sofia waard neidat de Turken ferlern hienen yn 1879, de haadstêd fan it moderne Bulgarije. Op dat stuit wie it de tredde stêd fan it lân: Roese en Varna wienen allebeide grutter, mar dat soe hurd feroarje. Tusken 1879 en 1939 naam it ynwennertal bot ta fan 20.000 oant 300.000. Yn de Twadde Wrâldkriich hie Sofia swier te lijen; neitiid waard de stêd yn kommunistyske styl op 'en nij boud en útwreide.

## Keppelings om utens
* Goed 700 ôfbylden fan Sofia mei GPS-posysje
Ingeborg Uyt den Boogaard

**Ingeborg Uyt den Boogaard** (Batavia, Yndoneezje, 18 april 1930) is in Nederlânske aktrise.

Neist aktearwurk hat sy ek stimmen ynsprutsen. Sy wie ûnder oaren te hearen as de fee "Mooiweertje", yn de Walt Disney animaasjefilm *Doornroosje*.

Fierders hat hja har stim liend oan tsientallen harkspullen.

## Filmografy
* 1984 - *Ciske de Rat (film 1984)* - Skoaljuffer
* 1995 - *De Tasjesdief* - Roos
* 1997 - *Unit 13*: Teruggefloten - Frou Bos
* 1999 - *Baantjer, de film: De Cock en de wraak zonder einde*
* 1999 - *Kruimeltje (film)* - Tsjinstfaam Vera di Borboni
* 2002 - *Tussenland* - Meiti
* 2003 - *Pietje Bell 2: De Jacht op de Tsarenkroon* - Frou Ster
* 2008 - *Keyzer & De Boer Advocaten* - Frou Meijer
* 2009 - *Verborgen Verhalen* - Frou Van Zuilenwijk (gastrol)
* 2013 - *Malaika* - (gastrol)

### Stimmen
* 1959 - *[[Doornroosje (Disneyfilm)|Doornroosje]]* - *Mooiweertje*, de tredde goede fee

### Tillefyzje
* 2003 - *Rozengeur en Wodka lime* - Margaretha van Woensel
Roggebotslûs

*Roggebotslûs (slûs), slûs tusken Kampen en Dronten.
*Roggebotslûs (buorskip), buorskip yn de gemeente Dronten.
Sassingastate

**Sassinga State** wie in state oan de Sassingawei nr. 15 yn Hinnaard. De state bestie al yn 1529.  

Sassingastate hearde begjin 1800 ta oan Jhr. Frans Julius Johan van Eijsinga. It âlde slot wie doe al feroare yn in pleats en ferhierd. Foar 1798 waard de pleats ferhierd oan Hilbrand Rintjes. Dêrnei hiert Jan Douwes (Boschma) fan 1798 - 1816 de Boschpleats (Sassingastate). By de state wie in bosk dat ein 18e iuw weihelle waard. Yn 1914 is de pleats ôfbaarnd en de poarte ôfbrutsen, de pleats is doe eastliker wer opboud mar op de homeiepeallen stiet noch altiten "sassinga-state" te lêzen.
Naheed Nenshi

**Naheed Nenshi** (folút: **Naheed Kurban Nenshi**; Toronto (Ontario), 2 febrewaris 1972) is in Kanadeesk politikus. Hy waard by de ferkiezings fan 2010 keazen ta boargemaster fan Calgary, en yn 2013 waard er werkeazen. Dêrmei wied er de earst islamityske boargemaster fan in grutte Noardamerikaanske stêd. 

Nenshi waard grut yn Calgary. Syn âldelju wiene ymmigranten fan Yndiaask komôf út it Eastafrikaanske lân Tanzania wei. Hy helle in master's degree fan Havard, hat syn eigen advysburo en wie in professor oan Mount Royal Universiteit yn Calgary. 

Yn 2004 besocht er om yn de gemeenterie fan Calgary in plakje te winnen, mar dat mislearre. Foar de ferkiezing ta boargemaster yn 2010 makke hy in protte gebrûk fan *sosjale media* as *Facebook* en *Twitter* en berikte dêrmei in protte jonge kiezers. Hy wûn mei 40% fan de stimmen. De kandidaat op it twadde plak krige 32%.

Nenshi is in oanhinger fan 'e ismaelityske tûke fan 'e sjiïtyske islaam. Dat spile lykwols gjin inkele rol yn de oanrin nei de ferkiezings. Syn ferkiezing wurdt beskôge as in wichtige ferskowing yn it politike lânskip fan de provinsje Alberta en it karakter fan Calgary.
Bow (rivier)

De **Bow** is in rivier yn Alberta, Kanada. De Bow ûntspringt yn de Rocky Mountains yn Bow Lake en streamt troch it Nasjonaal Park Banff en Kelgery en met úteinliks de rivier de Oldman om de Súd Saskatchewan te foarmjen. De lingte fan de rivier is 623 km. De Bow is wichtich as boarne foar drinkwetter en ek foar de fiskerij en it toerisme.
Elbow (rivier)

De **Elbow** is in rivier dy't troch de Kanadeeske provinsje Alberta streamt. Hy ûntspringt yn de Rocky Mountains op 2.120 meter hichte oan it Elbow Lake yn it gebiet *Kananaskis* en streamt dêrnei ûnder mear fia de *Elbow Falls* nei Calgary dêr't er yn de Bow útrint.

De Elbow is sawat 120 km lang en hat in ferfal fan sa'n 1.060 meter. Yn it westen fan Calgary is de Elbow ôfdamme en foarmet er de keunstmatige mar *Glenmore Reservoir*, dat in wichtige boarne fan drinkwetter is foar de stêd. By de mûning fan de Elbow yn The Bow leit it *[[Fort Calgary]]*, it yn 1875 boude fort (oarspronlik *Fort Brisebois*) dêr't Calgary út ûntstien is.
Hoitemastins

De **Hoitemastins** wie in eardere stins op De Jouwer yn de gemeente De Fryske Marren.

De stins wurdt foar it earst neamd as hy yn besit is fan Tyepka Onema, om 1580 hinne wie Hoyte Uninga fan Hoytema de eigener, de Spaanskgesinde grytman fan Haskerlân. Yn 1581 waard syn stienhûs ôfbrutsen om te foarkommen dat de Spanjerts it as útfalsbasis brûke soenen. Op it âlde stee waard yn 1589 in skâns boud. Dêrbinnen waard letter de Heremastate boud.
Eysingastate

* Eysingastate (Berltsum), yn Berltsum
* Eysingastate (Boerum), yn Boerum
* Eysingastate (Sint Nyk), de eardere state yn Sint Nyk
* Eysingastate (Oentsjerk), yn Oentsjerk
* Eysingastate (Rinsumageast), yn Rinsumageast
sjoch ek:
* Eysingahûs (Beetstersweach) yn Beetstersweach
* Eysingahûs (Ljouwert) yn Ljouwert
Eysingastate (Sint-Nyk)

**Eysingastate** stiet yn Sint-Nyk yn de gemeente Skarsterlân. Op it trerrein sit in camping.

It hûs is nei 1730 ûntstien, om dy tiid kocht Johan Vegelin fan Claerbergen, grytman fan Doanjewerstâl, dêr in stik sompige wyldernis dy't er ûntginne liet. Grutte stikken waarden beplante mei bûken en iken. Hy kocht mear grûn op. Hjir ûntstienen bosken, dy't noch altiten de Vegilin-bosken neamd wurde. As hy ferstjert yn 1772, lit hy in grut grûnbesit nei oan syn ienige pakesizzer, jonkhear Frans Julius Johan van Eysinga. Neisieten fan him binne yn 2008 noch eigener fan grutte dielen fan it lângoed.
Spannenburch

* Spannenburch (buorskip), de buorskip by Tsjerkgaast
* Spannenburch (state), de nijboude Doumastate.
Boeing B-52 Stratofortress

De **B-52 Stratofortress** is in Amerikaanske lange-ôfstâns swiere- bommesmiter (geskikt foar nukleêre - of konvinsjonele bommen), boud troch Boeing. It type is in oerbliuwsel út de Kâlde Kriich en waard foar it earst ynset yn de Fietnamoarloch. De B-52 spilet lykwols noch hieltyd in wichtige rol yn operaasjes fan de Amerikaanske loftmacht. De B-52 smiet 40% fan de bommen dy't by de Operaasje Desert Storm brûkt waarden.

Al goed 50 jier is de B-52 Stratofortress de rêchbonke fan de Amerikaanske loftmacht, en sadwaande ek har âldste operasjonele tastel. De B-52 kin in grut arsenaal fan ferskate soarten bommen meinimme. It tastel wurdt allegeduerigen modernisearre en sil fermoedlik oant 2030 tsjinjen bliuwe.

Ofbyld:B52H.JPG|In B-52H yn kamûflaazjekleuren
Ofbyld:B52 landing with drogue chute.jpg|De B-52 by de lâning


## Technyske feiten

## Keppelings om utens
* Stratofortress Association
* Operasjonele ienheden yn 2016
* Hound Dog ynformaasje
* Quail ynformaasje
* Boeing, B-52: ''50 Years of Exceptional Service''
Spannenburch (state)

It hûs **Spannenburch** stiet oan de Strjitwei nûmer 5 yn Tsjerkgaast, gemeente De Fryske Marren. De herberch mei pleats waard boud yn 1845 troch Laas Tj. Spannenburg. It is winliken in gedieltlike werbou fan de Doumastate fan 1793 út Langwar. It gebou wie doe lykwols oan beide siden ien finster breder, wylst der lytse rútsjes yn de ramen  sieten. It pân bestie doe út tolve keamers. By de restauraasje fan 1974 die bliken dat in soad materiaal fan de Doumastate brûkt is lykas kesinen, balke en meardere betimmerings. Fierder bliek dat de kezinen yn de 18e iuw donkerbrún skildere wiene. By de restauraasje is dy kleur der wer opkomd. De empire-ramen út 1845 binne wyt skildere, om't grif de ramen mei de lytse rútsjes ek wyt west hawwe. Yn de pilastergevel mei in nei foaren útspringende middenpartij op doryske pylders, dekt troch in fronton, sit it provinsjewapen. Boppe de doar sit in ramskop.
Wetterpolo op de Olympyske Simmerspullen 1996

De **[[Olympyske Simmerspullen 1996]]**, ek wol de **XXVIe Olympiade** neamd, waarden yn 1996 hâlden yn de Amerikaanske stêd Atlanta.
It swimmen waard hâlden yn it *Georgia Tech Aquatic Centre*.

## Groepsfase
### Groep A

### Groep B

### Kwartfinales

### Heale finales

### Pleatsingsrûnde
#### om it 9e oant 12e plak

#### om it 5e oant 8e plak

#### om it 7e en 8e plak

#### om it 5e en 6e plak

### Brûnzen finale

### Finale

## Einrangskikking
Doumastins

De **Doumastins** wie in eardere stins yn Langwar yn de gemeente Skarsterlân. Fan de state is neat werom te finen yn Langwar.

De stins is yn de Midsiuwen ûntstien en waard yn 1793 ferfongen of ferboud ta in state.
Begjin 1845 is der in *Belangrijke Verkooping op Afbraak* fan "Douma State te Langweer". De state wurdt omskreaun as *Eene uitmuntende in 1793 gebouwde Heeren Huizinge, te Langweer, Douma State genaamd, bestaande in twaalf zoo groote als kleine Beneden en Bovenkamers, waarvan in eenige marmeren Schoorsteenmantels, twee keukens, een Waschkelder en eene groote Kelder, beste Zolders met beschoten Dak, Regenwatersbak, enz., - zeer geschikt aan het Water gelegen om vervoerd te worden.* Dy ferkeaping wurdt hâlden nei it ferstjerren op 7 jannewaris 1845 fan eigener Sjoerd Berends Bekema. Yn de Ljouwerter Krante wurdt in bod fan 2730 gûne op het gehiel neamd.
Dizze state wurdt dan noch datselde jier ôfbrutsen en wurdt yn Spannenburch wer opboud.
Greeflik Slot

It **Greeflik Slot** wie in earder blokhûs yn Eastersee yn de gemeente Lemsterlân. Fan is slot is gjin ôfbyld bewarre bleaun.
 
De stins waar yn of koart nei 1197 boud. Durk VII, greve fan Hollân, krige spul mei syn broer Willem, wêrnei't Willem (fan Hollân) yn 1197 nei Fryslân sette en by Eastersee in slot bouwe liet. Hy neamde himsels greve fan Eastfryslân as ûnderskied mei Westfryslân. Hy bleau yn Fryslân wenjen oant syn broer yn 1203 ferstoar en hy syn greeflike rjochten yn Hollân opeaske en greve Willem I fan Hollân waard. Dat de Friezen him as harren hear erkenden, kaam grif omdat se yn fijânskip libben mei Hindrik Kraan, greve fan De Kúnder en Willem wist dizze fijân te ferslaan. Boppedat wist hy ek de biskop fan Utert finzen te nimmen.
Yn de 6 jier dat Willem fan Hollân yn Fryslân tahâlde, wenne hy om en om yn Eastersee en Starum, dêr't hy in stienen hûs mei hofstee hie.

It slot yn Eastersee hat grif in houten blokhûs west, sadat der neat fan oerbleaun is. Eastersee wie eartiids it haadplak fan de Lemsterfiifgea, de âlde namme foar Lemsterlân.
## Bewenners
* 1197 - 1203 Willem (I) fan Holân
Hindrik de Kraan

**Hindrik I fan De Kúnder**, **Hindrik de Kraan** ek *Hindrik de Kraanfûgel*, *Henricus Grus*, (* foar 1195 - † foar 1 augustus 1213 ), wie lienman fan de biskop fan Utert. 

It wie in tiid fan gaos, yn Fryslân wie de striid tusken Skier en Fet, yn Hollân in partijstriid en de bisskopstitel fan Utert waard betwiste. Ut syn kastiel oan de Sudersee wei docht Hindrik fan de Kúnder allegeduerigen ynfallen yn Midden-Fryslân en plondert ek keapfardijskippen. Greve Willem lit dêrom in slot bouwe by Eastersee, net fier fan De Kúnder. No hie Durk VII fan Hollân fan Hindrik VI yn 1196 it tydlik bewâld oer it bisdom Utert takend krigen, en syn omke Durk fan Hollân as biskop fan Utert oanstelle litten. Dirk VII koe dus net tastean dat syn broer besittings fan it bisdom Utert fernielde, en liet Willem fan Hollân troch Hindrik fan De Kúnder finzennimme op kastiel Horst yn Rhenen. Willem ûntsnapte lykwols en flechte nei Gelre. Yn 1196 fiert Hendrik ûnder oanfiering fan biskop Boudewyn fan Hollân (? -1196) striid mei dy syn neef greve Willem fan Hollân. Oan de kant fan De Kúnder falle 500 deaden en it kastiel De Kúnder wurdt sljochte yn 1195. Hindrik flecht nei Durk VII fan Hollân en wurdt mei earebetoan ûntfongen. 

## Hearen fan De Kúnder
Hindrik Kraan  wie de stamfaar fan de hearen fan De Kúnder en moat in man fan kwizekwânsje west hawwe. 
Wêr't it fieren fan de grevetitel weikomt is net bekend. Harren lânhearlikheid docht lykwols bliken út it rjocht om gouden en sulveren munten te slaan. Yn 1385 hawwe se oan De Kúnder in hânfest jûn en yn 1415 oan Urk en Emmeloard. Harren ynfloed op see moat ek fan betsjutting west hawwe. De hearlikheid De Kúnder wurdt yn 1407 troch Herman II ferkocht oan de biskop fan Utert. It famyljewapen bestiet út in skyld fan goud mei fiif reade skeanbalken.
Amman

**Amman** (عمان; yn de âldheid: *Philadelphia*) is de haadstêd fan Jordaanje. De stêd leit yn it noarwesten fan it lân, mar inkelde tsientallen kilometers fan de Westlike Joardaanouwer en de Deade See. Yn 2000 hie de stêd likernôch 1,5 miljoen ynwenners.

Amman is it politike-, kulturele- en kommersjele sintrum fan Jordaanje en ien fan âldste trochgeand bewenne stêden fan de wrâld. De stêd is frijwat 'ferwestere' fergelike mei oare grutte stêden yn de regio. De stêd leit mids en op hichten (no 19). De wichtichste stedsdielen binnen neamd nei de hichte dêr't sy op boud binne. Wichtige ferfiermiddels binne de bus, de taksy, en de dielde taksy. Amman is it foarneamste ferkearsknooppunt fan it lân.

## Ut de skiednis
Yn de omkriten fan Amman binne archeologyske fynsten út de Nije Stientiid dien. Yn de 13e iuw f.Kr. hjitte de stêd *Rabbath Ammon* of *Rabat Amon* (troch de Ammoniten. Yn de bibel wurdt Amman oantsjut as *Rabbat Ammon*. Yn de rin fan de iuwen waard de stêd ferôvere troch de Assyrjers, folge troch de Perzen en de Griken. Ptolemaeus II Philadelphus, de Hellenisyske hearsker oer Egypte, werneamde it *Philadelphia*. De stêd hearde ûnder it Nabateeske keninkryk oant 106; dêrnei sloegen de Romeinen dêr foar master op. Yn de Romeinske perioade hearde Amman, doe *Philadelphia*, ta de stêden fan de Dekapolis. 

It moderne Amman waard stifte yn 1878, doe't it Ottomaanske Ryk dêr in groep Tsjerkessyske ymmigranten ûnderbrocht. Sy foarmen oant healwei de 20e iuw de mearderheid fan de befolking. Under oaren troch de grutte ymmigraasje fan Palestinen, dy't fanwege de Israelysk-Arabyske oarloggen nei 1948 nei Jordaanje flechten, hat de stêd in grutte groei trochmakke.

## It besjen wurdich yn Amman
* it Romeinske teater fan Amman
* it Odeum fan Amman
* it Romeinske forum
* it folkloaristysk museum
* de timpel fan Herkules
* it archeologysk museum
* de Byzantynse tsjerke
* het paleis fan de Umayyaden
* de Hoesseinimoskee
* de kening Abdullah moskee
* it nasjonaal museum
* de Abdounbrêge, in tuibrêge dy't part is fan de rûnwei om de stêd


Ofbyld:Amman Roman theatre.jpg|*Romeinsk teater*
Ofbyld:Amman BW 5.JPG|*Timpel fan Herkules*
Ofbyld:Amman BW 29.JPG|*Kening Abdoellah I moskee*
Ofbyld:Wakalat street.jpg|*Wakalat-stjitte*



## Keppeling om utens
* Toeristyske ynformaasje Amman
Manilla

**Manilla** (Filipynsk: *Maynila*; faak stavere as *Manila*) is de haadstêd fan de Filipinen.

Manilla leit op it eilân Luzon, oan de eastouwer fan de 48 kilometer lange Baai fan Manilla, dy't mûnet yn de Súd-Sineeske See. Manilla is ien fan 16 stêden en mienskippen yn de regio Metro Manilla, dy't 636 km² omfiemet. De Metropoalregio Grut Manila, dy't fier oer de grinzen fan Metro Manilla hinne rikt, hat 19,2 miljoen ynwenners (2008).
Sana'a

**Sana'a** of **Sanaa** (Arabysk:**صنعاء, aş-Şana`ā**, ek wol **Sana**) is de haadstêd fan Jemen.
De stêd Sanaa bestiet al sûnt de 3e iuw, mar der wurdt tocht dat op dat stee al âldere delsettingen west hawwe. De leginde wol hawwe dat de stêd troch Noäch syn soan Sem stifte is.

Sana'a wie de haadstêd fan de Himjariten (sûnt 520) en yn de 6e iuw waard om de kontrei fochten troch Perzje en Abessynje (Etioopje). Doe't de Abessynjers de macht hienen, waard mei help fan keizer Justinianus I in grutte katedraal set, de grutste besuden de Middellânske See.

Yn 628 waard Jemen troch it Arabyske Ryk fan Mohammed ferovere. Mohammed soe sels de bou fan de earste moskee begelaat hawwe.

Yn 1517 waard Sanaa in selsstannich sultanaat, fan fierrens kontrolearre troch it Ottomaanske Ryk. Earst oan 'e  ein fan 'e 19e iuw kaam der direkt Ottomaansk bestjoer, dat in modernisearringsprogramma op tou  sette. Fan 1904 oant 1948 waard it de stêd fan imam Yahya bin Mohammed, mei in beskate graad fan autonomy. Syn soan Ahmed ibn Yahya regearre fan 1948 oant 1962.

Nei Ahmed ibn Yahya syn ferstjerren, skiede it noarden fan Jemen him ôf wat in boargeroarloch fan gefolgen hie. De stêd rekke dêrnei swier skansearre.

It âlde sintrum fan Sanaa is fanwege de UNESCO yn 1988 ferklearre ta Wrâlderfgoed.

## Ynwennertal


File:Sanaa.JPG|Sana'a, de âlde stêd
File:Bab Al Yemen Sanaa Yemen.jpg|De Poarte fan Jemen, 1000 jier âld
|De Saleh Moskee
File:Market Scene in Yemen.jpg|Minsken op de merk


## Keppelings om utens
* ''The old walled city of Ṣan'ā'' 
* ''The old quarter of Sana'a''
Marijn Vink

**Marijn Vink** (Baarn, 1983) is in keunstneresse út Baarn yn de provinsje Utert.

Marijn is hikke en tein yn Lage Vuursche. Nei it Alberdingk Thijm Kolleezje yn Hilfertsom slagge se yn 2005 foar har bachelor 3D-Untwerp oan de Keunstakademy yn Utert. Yn har stúdzjetiid ûntwikkele hja objekten dy't no yn ferskate galerys en tentoanstellings te sjen binne. Har doel is om it kreative proses yn te setten foar eigen designûntwerpen dy't in sichtbere relaasje mei it ferline hawwe. Oant 2011 wurke se foar Pip Studio yn Amsterdam en hat dêrnei in eigen buro opsetten.
Winnenden

**Winnenden** is in plak yn de Dútske dielsteat Baden-Wuertemberch, lizzend yn it distrikt Rems-Murr-Kreis. De stêd hie yn 2009 27.504 ynwenners. Yn Winnenden sit it haadkertier fan Kärcher.

Winnenden hat in oerflak fan 28,05 km² en leit yn it súdwesten fan Dútslân. De gemeente bestiet út de kearnen: Winnenden, Baach, Birkmannsweiler, Breuningsweiler, Bürg, Hanweiler, Hertmannsweiler en Höfen.
Minnemastate (Harich)

**Minnemastate** of de **Minnemastins** wie in state yn Harich gemeente Gaasterlân-Sleat.
Dizze machtige stins is mooglik al yn de 12e iuw boud. Njonken Minnesmatstate stienen noch twa stinzen. Harich wie yn de iere Midsiuwen dan ek it wichtichste plak fan 'Ghesterlant' en yn de 12e iuw sels haadplak fan de gritenij Harichsteradiel. Letter waard Harich part fan gritenij Gaasterlân. De stins krige syn namme troch it laach Minnema en hat yn de rin fan de iuwen in soad bewenners hân: troch ferkeap gie it hûs meardere kearen oer yn hannen fan oare famyljes.

It wichtichste lid fan de famylje Minnema wie Pier Epes Minnema. Hy wie in Skieringer haadman. Mei de Skieringers focht hy tsjin de Saksyske hartoggen. Doe't Karel V it bewâld oernom waard beslach lein op de besittings fan de rebelske Pier.

Yn 1698 is it hûs eigendom fan Daniël Valkenier, haad-muntmaster yn Ljouwert. Nei syn dea bliuwt syn widdo yn it hûs wenjen oant har dea yn 1724. De erven Valkenier beslute om it hûs te ferkeapjen oan Regnerus Annaeus Lycklama fan Wyckel, grytman fan Gaasterlân. Dy dielt it besit op yn in agrarysk gedielte, dat ferhierd waard oan pachters, en in wengedielte.
Regnerus Annaeus stjert yn 1756 en it hûs wurdt kocht troch de nije grytman Ulbo Aylva Rengers. Yn 1840 wurdt it noch it skoft as pastorije brûkt, mar yn 1851 wurdt it foar it grutste part ôfbrutsen en yn 1869 giet it hielendal plat.

## Uterlik
Fan de Minnemastate is mar ien ôfbyld bewarre bleaun dy't grif troch Jacobus Stellingwerf tekene waard. De tekening is fan foar de opdieling. It gebou stiet op in omgrêfte stik lân dat oan de noardeastside fan de buorren lei en bestie út twa heaksk op elkoar steande fleugels fan elk twa ferdjippings. It wichtichste part fan it gebou wie it middelste gedielte, mei in let-goatyske geveltop en de yngongspartij út ein 15e of begjin 16e iuw.

Neist de haadyngong hie it hûs yn de sydwjuk noch in twadde yngong. Rjochts fan it gebou wie noch in lytse oanbou fan  ien boulaach, wylst lofts, in nei alle gedachten 17e iuwsk, gedielte mei grutte ramen stie mei twa ferdjippings, dat dekt waard troch in tintedak. 

## Bewenners
* famylje Minnema
* ein 15e iuw Pier Epes Minnema
* 1698 Daniël Valkenier
* - 1724 widdo fan Daniël Valkenier
* 1724 - 1756 Regnerus Annaeus Lycklama fan Wyckel
* 1756 Ulbo Aylva Rengers
* 1840 pastorije
Indoor Fryslân

**Indoor Fryslân** wie in Konkoers hippyk dat sûnt 1967 yn oktober hâlden waard yn de destiidske Fryslânhal yn Ljouwert. Letter gie it konkoers oer nei it evenemintekompleks WTC Expo. Inisjatyfnimmers wienen Lambertus Huijing, Klaas Weide, Hennie Terpstra en Ritske Velstra. It konkoers hat de A-status en is de lêste jierren goed foar mear as 20.000 besikers. Der binne wedstriden foar de bêste Fryske - en KWPN- túchhynders, Dressuer en de Grutte Priis fan Indoor Fryslân wurdt útrikt. Nei 2007 wie it te djoer om it konkoers nei fjirtich jier op nivo fuort te setten.
Priiswinners Grutte priis fan Indoor Fryslân:

## Keppeling om utens
* Webstee Indoor Fryslân
Aeltsje- en Warkumermar

De **Aeltsjemar** (ek wol *Aaltsjemar*) en **Warkumermar** binne bysûndere drûchmakkerijen yn it westen fan Fryslân de Aeltsjemar by Ferwâlde en de Warkumermar by Warkum, by elkoar 164 hektare grut. Yn dy lêste polder leit it leechste lân fan Fryslân. It natoergebiet wurdt beheard troch It Fryske Gea.

De feanpolder by Ferwâlde ûntstie om 1644 út de Aaltsjemar. It foarme eartiids de Fallingabuorster- en Aaltsjemarpolder, en hat in eigen wetterskip west. It foarmet tsjintwurdich in mienskiplik natoergebiet mei de Arkumermar. Yn beide polders komme in soad guozzen. 
It izerhâldende grûnwetter fan de Aaltsjemarpolder komt yn greppels en sleatten nei boppen. Yn de fjilden mei hynsteblom en soere surk briede in soad greidefûgels.
Ulaanbaatar

**Ulaanbaatar** (Mongoalsk: *Улаанбаатар*), ek bekend ûnder de Russyske namme **Oelan-Bator** (Russysk: *Улан-Батор*), is de haadstêd fan Mongoalië.

## Geografy

### Lizzing
De stêd leit op in hichte fan 1350 meter boppe de seespegel yn de delling fan de Tuul, in sydrivier fan de Selenga.

### Klimaat

Ulaanbaatar is mei in trochsneed jiertemperatuer fan -1.3&nbsp;°C de meast kâlde haadstêd fan de wrâld. Winterdeis kin it kwik sakje oant -40&nbsp;°C wylst it simmers wol +35&nbsp;°C wurde kin. It gebiet hat in steppeklimaat mei net folle delslach dêr't it measte fan yn de simmer komt.

## Skiednis
Yn 1639 waard Ulaanbaatar stifte ûnder de namme *Örgöö* (Urga) as in ferpleatsber (nomadysk) Boedistysk kleastersintrum, 250 kilometer fan de stêd fan no ôf. De delsetting is yn de rin fan de tiid goed 25 kear fan plak feroare. Sûnt 1778 leit it op it plak fan no. De stêd is ûntstien út in rige joert-delsettingen en der waard earst yn de jierren tweintich fan de 20e iuw yn stien boud; doe ferskynden de earste huzen oan de Leane fan de Frede. Dat barde op in stuit dat Mongoalië ûnder Sovjetynfloed stie en dat is te sjen oan de arsjitektuer: dy is funksjonalistysk, mei in soad beton en flatgebouwen. Sintraal yn Ulaanbaatar leit it Sükhbaatarplein, mei rûnom de meast belangrike kultuerele en maatskiplike gebouwen. Sûnt de ûnôfhinklikens fan Mongoalje (1912) hawwe in protte Koreanen har yn Ulaanbaatar nei wenjen set.

## Transport

Ulaanbaatar is it meast wichtige knooppunt op it trans-Mongoalysk spoar, dy't it Trans-Siberysk spoar mei it Sineesk spoar ferbynt. Der binne direkte ferbiningen mei ûnder oaren Moskou en Peking.

*Chinggis Khaan International Airport* is de grutste lofthaven fan Mongoalië.

Yn de stêd wurdt it iepenbier ferfier ûnderhâlden mei trolleybussen en gewoane bussen, meast fan Sovjet, Japanske of Koreaanske makkelei. Fierders binne der minibussen en taksy's.

## Kultuer
### Festival

It Naadam-festival lûkt elk jier in protte minsken út alle parten fan Mongoalië en ek toeristen út de hiele wrâld wei. It festival duorret fan 11 oant en mei 13 july. Op it festival wurde ferskate tradisjonele Mongoalske sporten beoefene, sa as Mongoalsk wrakseljen, bôgesjitten en hynsteraces. It festival foarmet de wichtichste fakânsje fan it jier yn Mongoalië.

### Bouwurken

* Natuerhistoarysk Museum. Mei fossilen fan dinosaurussen út Mongoalië.
* Sükhbaatarplein, mei in stânbyld fan Damdin Soeche Bator op it hynder. Oan de noardkant leit it Mongoalsk Parlemint, mei in grut stânbyld fan Dzjengis Khan.
* Mausoleum fan Soeche Bator
* Gandantegchinlen Khiid Kleaster, mei in 26,5 meter heech stânbyld fan Migjid Janraisig.
* Winterpaleis fan Bogd Khan
* Ulaanbaatar Opera
* It Zaisan Monumint foar sneuvele Russyske soldaten ûnder de Twadde Wrâldkriich yn it suden fan de stêd.
* Sintraal Stadion; it plak dêr't it Naadam-festival holden wurdt.

### Underwiis
De Nasjonale Universiteit fan Mongoalië is festige yn Ulaanbaatar en hat sa'n 12.000 studinten. De universiteit waard stifte op 5 oktober 1942 en is de âldste fan it lân.

### Natuer
It Gorkhi-Terelj Nasjonaal Park leit op 70 kilometer fan Ulaanbaatar.
Regear

In **regear** of **reagering** is in orgaan fan de steatkundige organisaasje, belêste mei de útfierende macht foar in bepaald grûngebiet. It regear hat it foech om de wetjouwing ta útfiering te bringen binnen de grinzen fan it grûngebiet dêr't er it foech oer hat. 

Yn Nederlân wurdt it regear ek wolris "kabinet" neamd nei de namme fan de minister-presidint, omdat in kabinet de groep is fan persoanlike meiwurkers fan heechpleatste peroanen (bygelyks de kening of de ministers). 

Yn hast alle demokratyske lannen wurde ferkiezings hâlden foar de wetjouwende organen, en foarmet de sterkste politike partij it regear (mearderheidssystemen lykas Frankryk of Grut-Brittanje) of noadiget de sterkste partij dan guon oare partijen út foar it foarmjen fan in koalysjeregear (bygelyks Nederlân en Belgje).

## Gearstalling
It Nederlânske regear bestiet út de keninginne en de ministers. De ministers foarmje de ministerried, dy't foarsitten wurdt troch de minister-presidint. Tegearre mei de ministers foarmje de steatssekretarissen it Nederlânsk kabinet. 

De meiwurkers fan de keninginne hearre ta it Kabinet fan de Keninginne.
Ymperialisme

**Ymperialisme** is it proses dêr 't lannen harren macht yn oare dielen fan de wrâld by útwreidzje wolle troch gebieten te feroverjen en te behearskjen.

Sûnt ein 15e iuw wienen Europeeske lannen al dwaande mei ekspânsje. Foar dy tiid wie der noch sprake fan in oantal lykweardige grutte wrâldbeskavings. Dêrnei naam Jeropa troch har technyske, militêre en ekonomyske oerwicht mear en mear de lieding. Mei troch wikseljende kombinaasjes fan ekonomyske, wittenskiplike en religieuze motiven begûn de Europeeske macht rûnom op ierde fielber te wurden. Oant 1870 wie de Europeeske ynfloed yn Aazje en Afrika noch frij lyts. Europeanen beperkten har ta it stiftsjen fan hannelskoloanjes yn kustgebieten. Se grypten net yn yn de besteande produksjewizen, se dreaunen hannel yn produkten dy't de besteande ynlânske ekonomy fuortbrocht. Ek de politike struktueren lieten se yntakt. Yn de rin fan de 19e iuw wreiden de Europeeske koloanjes har stadichoan út. 

Tusken 1870 en 1914 feroare dy efterhâldenheid radikaal. It tempo fan de Europeeske ekspânsje gie dramatysk omheech. Hast heul Afrika, Oseaanje en grutte dielen fan Aazje waarden ûnder Europeesk bestjoer brocht. De Europeanen begûnen harren koloanjes systematysk te eksploitearjen. Se begûnen it meitsjen fan produkten op in moderne ekonomysk manier oan te pakken. Sa ynvestearren se yn de mynbou en plantaazjekultueren as tabak, rubber, sûker, tee en kofje en ferbetteren se de ynfrastruktuer om de produkten makliker te ferhanneljen troch de oanlis fan spoarwegen en havens. Der waarden banken en fersekeringsmaatsjkippijne opsetten en de hoareka ûntwikkele him om Europeanen temjitte te kommen.

Mei it hieltiten groeiende Europeesk koloniaal gebiet waarden de Europeeske ideeën ek hieltiten fierder ferspriede, as earste it Kristendom en it Europeeske rjochtssysteem en op de lange duer fersprieden it humanisme, kommunisme en benammen nasjonalisme har yn de koloanjes.

## Sjoch ek
* Kolonisaasje
* Wrâldryk
Bancopolder

De **Bancopolder** leit yn de Brekkenpolder by De Lemmer, tusken de Dorawei en de Koaiwei, yn de gemeente Lemsterlân.

De 21 hektare grutte polder bestiet út petgatten, setwâlen en reidfjilden. It Fryske Gea beheart hjir grûn fan de Ottema-Kingma Stichting. It noardlike diel is eigendom fan Steatsboskbehear. Dizze wiete polder is allinnich op oanfraach tagonklik.

De Bancopolder is in leechlizzzende polder, it wetter wurdt fêsthâlden troch de kaai der omhinne. It troch reiden omseame wetter jout beskûl oan wetterfûgels. De measte petgatten binne sterk ferlannne, mar der binne ek grutte driuwtillen. De reiden wurde ien kear jiers (foar it briedseizoen) ôfsnien. It rûge terrein yn de flakke polder jout ek dekking oan de ree.
Bangkok

**Bangkok** (Taisk: *กรุงเทพมหานคร*, *Krung Thep*) is de haadstêd en teffens grutste stêd fan Tailân. De befolking fan de hiele agglomeraasje wurdt rûsd op sa'n 13-15 miljoen ynwenners. De stêd leit op de eastlike ouwer fan de Menam (Chao Phraya-rivier), ticht by de Golf fan Tailân.

## Langste plaknamme
De folsleine seremoanjele namme fan Krung Thep is: **Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit, Wat Phra Kaew** 

Dat betsjut:

'De stêd fan ingelen, de grutte stêd, it wenplak fan de Smaragdgriene Boeda, de ûntrochlitbere stêd (oars as Ayutthaya) fan de god Indra, de grutte haadstêd fan de wrâld dy't mei njoggen kostbere edelstiennen bejeftige is, de lokkige stêd, ryk oan in enoarm Keninklik Paleis dat liket op it himelske wenplak dêr't de reïncarnearre god regearet, in stêd dy't troch Indra jûn is en dy't troch Vishnukarn boud is'.

Krung Thep hat it wrâldrekord langste plaknamme.

## Eveneminten
Oan 'e ein fan 'e hjerst wurdt yn Bangkok elts jier it Ynternasjonaal Filmfestival fan Bangkok holden.

## Demografy
Bangkok hat in grut ferskaat oan befolkingsgroepen. Neist Tai út alle dielen fan it lân, wenje dêr in soad Sinezen, ymmigranten út Yndia en in protte *expatriates*.

## Keppeling om utens
* Offisjele toeristewebside
De Stulp

* De Stulp (skoalbûtenhûs).
* De Stulp (heide), natoergebiet by Lage Vuursche efter Paleis Soestdyk.
* De Stulp (tsjerke), tsjerke yn Lage Vuursche.
Vahina Giocante

**Vahina Giocante** (Pithiviers, 30 juny 1981) is in Frânske aktrise.

## Filmrollen
As *Marie* yn *Marie Baie des Anges* (1998), heart sy by in groep jonge swalkers dy’t belutsen reitsje yn leafde, haat en geweld oan de Frânske Riviêra.

Yn de film *Lila dit ca* spilet Giocante in 'tsiender' dy’t mei har muoike yn in rûge (Arabyske) wyk fan Marseille wennet. In kritikus fan de *[[New York Times]]* fergelike har mei  Brigitte Bardot yn *And God Created Woman*: *a femme more vitale than fatale.*

Kritikus  A.O. Scott mient dat Giocante har kombinaasje fan ûnskuldichheid en it witten fan har frouwêzen frijwat oerweldigjend is. Lykwols meitsje har garisme en Doueiri's styl fan filmjen dat *Lila Says* in moaie kombinaasje fan romantyk en ierdskens hat. De film waard ôflaat fan in roman út 1996 fan in anonime skriuwer.

## Persoanlik
Sy waard berne ûnder Orléans en besocht it Paul-Cézannelyseum yn Aix-en-Provence; earder dûnse sy ek by de Opera fan Marseille. Vahina hat ferkearing mei de ferneamde ûntwerper Ora-Ïto.

## Kar-út filmografy
* *Andersen Falls*
* *Mata Hari* - Mata Hari (telefyzjerige, 2017) 
* *Un prince (presque) charmant* - Marie (2013)
* *30 Beats* - Kim (2011)
* *La blonde aux seins nus* (2010)
* *Le Premier Cercle* (2009) &mdash; Elodie
* *Secret Défense* (2008) &mdash; (Diane / Lisa)
* *99 Francs (2007) &mdash; (Sophie)
* *A Curtain Raiser* (2006) Rosette
* *U* (2006) &mdash; (voice)
* *Riviera *(2005) &mdash; Stella
* *Nuit noire, 17 octobre 1961* (2005) (TV) &mdash; Marie-Hélène
* *Lila dit ça* (2004) &mdash; Lila
* *Cadeau d'Éléna, Le*  (2004) &mdash; Marie
* *Maigret: Les petits cochons sans queue* (2004) (TV) &mdash; Germaine Leblanc
* *Blueberry: L'expérience secrète* (2004) &mdash; Madeleine
* *Intermittenze del cuore, Le* (2003) &mdash; in jonge Fiametta
* *Soldiers of Salamina *  (2003) &mdash; sosjaal-assistinte yn Dijon
* *Vivante*  (2002) &mdash; Claire
* *"Algérie des chimères, L'"* (2001) (mini) TV Series &mdash; Jeanne 20 jier
* *Bella ciao* (2001) &mdash; Bianca
* *Fantômes de Louba, Les* (2001) &mdash; Jeannie as tsiender
* *Libertin, Le* (2000) &mdash; Angélique Diderot
* *Pas de scandale* ("Keep It Quiet" / "No Scandal") (1999) &mdash; Stéphanie
* *Voleur de vie*  (1998) &mdash; Sigga
* *Marie Baie des Anges''  (1997) &mdash; Marie

## Keppeling om utens
* Unoffisjele webside oer Vahina Giocante
Wetterpolo op de Olympyske Simmerspullen 1988

De **[[Olympyske Simmerspullen 1988]]** ek wol de **XXIVe Olympiade** neamd, waarden yn 1988 yn Seoel, Súd-Korea hâlden, De wetterpolokompetysje wie yn it *Jamsil Indoor Swimming Pool*.

## Groepsfase
### Groep A

### Groep B

### Heale finales

### Pleatsingsrûnde
#### om it 9e oant 12e plak

#### om it 5e oant 8e plak

### Brûnzen finale

### Finale

## Einrangskikking
Tirana

**Tirana** (ek wol *Tiranë*) is de haadstêd fan Albaanje. De stêd leit oan de rivier Tiranë en de Lanë yn it meast flakke part fan it lân, op 40 km fan de havenstêd Durrës. 

Tirana waard stifte as in Ottomaanske stêd yn 1614 troch Suleiman Bargjini, in pleatslik hearsker út Mullet; lykwols wie op dat plak al bewenning sûnt de Aldheid sûnder ûnderbrekking. Tirana waard yn 1920 haadstêd. It wie doe noch mar in plakje, dat as kompromis tusken it noarden en it suden fan it lân de haadstêd fan Albaanje wurde mocht. Yn de rin fan de 20e iuw is Tirana yn alles de wichtichste stêd fan it lân wurden, dêr't earder plakken as Shkodër, Durrës en Korçë grutter en fan mear belang wienen. Benammen yn de jierren fyftich krige de stêd der in protte yndustry by en nei de delfal fan it kommunistysk regear yn 1991 lutsen in soad minsken fan it plattelân nei de stêd yn de hope op in better bestean.

Mids de stêd leit it kolossale Skanderbegplein. It is neamd nei Albaanjes nasjonale held Skanderbeg (Gjergj Kastrioti). Oan it plein stean ûnder oaren it parlemintsgebou en ferskate regearingsgebouwen.

## Partnerstêden
Under Oaren:
* Brussel (Belgje)
* Florâns (Itaalje)
* Sarajevo (Bosnje en Herzegovina)
Sosjale beweging

In **sosjale beweging** is in kollektive aksje dy't ûndernomd wurdt troch al of net formeel organisearre minsken, mei as doel om in bepaald aspekt fan maatskiplike feroaring yn in mienskip te befoarderjen of tsjin te gean.
Waalsk Parlemint

It **Parlemint fan Walloanje** of **Waalsk Parlemint** is de folksfertsjintwurdiging fan it Waalsk Gewest (dêr't ek it grûngebiet fan de Dútsktalige Mienskip ûnder falt). It parlemint húsmannet yn it âlde Hospice Saint-Gilles yn de stêd Namen. 

It parlemint hat 75 leden. Om de fiif jier wurde der ferkiezingen holden.

## Gearstalling 2004-2009

It parlemint waard fan 2004 oant 2009 foarsitten troch José Happart (PS).

## Gearstalling 2009-2014

Foarsitter sûnt 2009 is Emily Hoyos (Ecolo).

Alle Waalske parlemintsleden en 19 Frânsktalige leden fan it Parlemint fan it Brusselsk Haadsteedlik Goa binne teffens  lid fan de Frânske Mienskipsried.

## Sjoch ek
*Waalsk regear

## Keppeling om utens
*parlement.wallonie.be Offisjeel webstee
Teokrasy

In **teokrasy** is in steatsfoarm wêryn't in godheid as gesachsdrager beskôge wurdt. It wurd komt fan de Grykske wurden θεός (theos), “god” en κρατία (kratia), “macht, krêft” en betsjut “hearskippij fan god”. By guon godstsjinsten waard de kening as soan fan god beskôge. By godstsjinsten mei in hillich boek', wurdt dizze as direkte boadskip fan god brûkt. Tsjintwurdich wurdt der ek in bestjoersfoarm mei oantsjutten, dêr't geastliken de macht hawwe.

## Hearskippij fan god
Foarbylden fan in teokrasy, mei in godheid oan it haad:
* Egypte (yn de tiid fan de lettere farao's)
* Israel, foar de ynstelling fan it keningskip
* Sina (ûngefear sûnt de Yuan-dynasty oant 1911)
* Japan (oant 1946)

Foarbylden fan in teokrasy, mei in hillich boek as paadwizer:
* Yn Saûdi-Araabje wurdt "hearskippij fan god" trochjûn troch de direkte tapassing fan de Sharia, sûnder fierdere grûnwet of godlik steatshaad. 
* Yn Genêve hat de boargerlike oerheid, ynspirearre troch Calvijn, yn koarte tiid in bestjoer ynrjochte, wêrby't de Bibel, ynklusyf it Alde Testamint as wichtige noarm nomd waard.
* Yn Nederlân hat de Steatkundich Grifformearde Partij har polityk lange tiid typearre as teokratysk. Se pleite net allinnich foar in polityk en wetjouwing basearre op bibelske prinsipes, mar ek foar in taak fan de oerheid by it hanthaven fan de wiere lear fan de tsjerke. Wyls kiest de SGP fer foar om net mear de term teokrasy te brûken.

## Hearskippij fan geastliken
De term teokrasy wurdt ek in soad brûkt foar in steatsfoarm of bestjoersfoarm dêr't geastliken, mei in berop op in godlik boadskip, it bestjoer dominearje. Dizze útlis fan it begryp teokrasy stiet fierder ôf fan de oarspronklike betsjutting fan de Grykske term, mar hat wol in soad terrein wûn.
Steatsfoarm en bestjoersfoarm hoege net lyk te wêzen. In lân kin formeel in republyk wêze, lykas Iran, de bestjoersfoarm fan dat lân kin as in teokrasy beskreaun wurde omdat in ried fan geastliken folle macht hat. Om it ûnderskied te meitsjen mei in teokrasy dy't direkt troch in godheid bestjoerd wurdt, soe ek sprutsen wurde kinne fan in ekklesiokrasy of hierokrasy. Dizze termen wurde lykwols net algemien brûkt.

Foarbylden fan in teokrasy, mei geastlliken oan it haad:
*Fatikaanstêd (troch de pausen en de Hillige Stoel)
*Atos (skiereilân) (troch Muontsen)
*Tibet (gebiet) (troch de dalai lama's)
*Iran (troch de ayatollah's)

De term teokrasy wurdt faak betize mei in sesaropapy. Dit is in steatsfoarm wêrby't de wrâldlik/tydlike lieder ek de geastlik lieder is en de wrâldlike macht yngrypt yn de geastlike rjochten fan de tsjerke. Winliken it omkearde fan in teokrasy.
Wetterpolo op de Olympyske Simmerspullen 1984

De **[[Olympyske Simmerspullen 1984]]** ek wol de **XXIIIe Olympiade** neamd waarden yn 1984 yn Los Angeles,  de Feriene Steaten hâlden. De wetterpolokompetysje wie yn it  *Raleigh Runnels Memorial Pool*.

## Groepsfase
### Groep A

### Groep B

### Groep C

### Pleatsingsrûnde
#### om it 7e oant 12e plak

#### om de medaljes

## Einrangskikking
Marcel Dupré

**Marcel Dupré** (Rouen, 3 maaie 1886 — Meudon, 30 maaie 1971) wie in Frânsk komponist, muzykpedagooch en oargelist dy't in soad muzyk foar oargel skreaun hat.

Hy studearre oargel mei Alexandre Guilmant, Louis Vierne, Charles–Marie Widor en Diémer oan it konservatoarium yn Parys, dêr't er yn 1914 de *Grand Prix de Rome* ûntfong.
 
Yn 1906 waard Dupré assistint fan Widor yn de tsjerke Saint-Sulpice te Parys en folge him yn 1934 as organist op. Hy wie doe al oargellearaar oan it Paryske konservatoarium; yn 1953 waard er dêr direkteur. 

As komponist fan oargelmyzyk sette Dupré oan de iene kant de 19e-iuwske tradysje fan in Guilmant en Widor fuort, mei in sterk orkestrale technyk as skaaimerk, mar oefene oan de oare kant ek ynfloed út op de komponist Olivier Messiaen, dy't syn learling wie. In protte fan syn komposysjes binne fuortkaam út ymprovisaasjes, dêr't er in master yn wie.

Dupré stoar op Pinkstermiddei, nei it spyljen fan it moarnsoffysje.

## Wurk
Dupré syn wurk kin hjir besjoen wurde.
Chris Brown

* Chris Brown (musikus) (1953)
* Chris Brown (sjonger) (1989) : Amerikaansk Hip-Hop en popsjonger
* Chris Brown (rockmuzikant) : Amerikaansk sjonger fan de Rockband Trapt
* Chris Brown (atleet) : (1978), Bahamaansk sprinter
* Chris Brown (honkballer) : (1961-2006), Amerikaansk honkbalspiler
* Chris Brown (fuotballer, 1977) : (1977), Amerikaansk fuotballer
* Chris Brown (fuotballer, 1985) : (1985), Amerikaansk doelman
* Chris Brown (hokkyspiler) : (1961), Nij-Seelânsk hokkyspiler
* Chris Brown (rugbyspiler) : (1981)
Arabyske Liga

De **Arabyske Liga** (ar: جامعة الدول العربية) is in organisaasje fan 22 Arabyske en islamitysk-Afrikaanske lannen, dy't yn 1945 oprjochte waard om gearwurking tusken de lidsteaten te befoarderjen en de mienskiplike belangen te behertigjen. It haadkertier fan de Arabyske Liga stiet yn Kaïro, Egypte.

## Skiednis
De Arabyske Liga waard oprjochte yn Kaïro op 22 maart 1945. De oarspronklike leden wienen Egypte, Irak, Transjordaanje (yn 1946 werneamd ta Jordaanje), Libanon, Saûdy-Araabje en Syrje. Op 5 maaie fan dat jier trede ek Jemen ta. It oarspronklike dioel wie: it ferstevigjen en koördinearjen fan politike, ekonomyske en sosjale programma's foar alle leden fan de Liga en bemiddeling by konflikten tusken de leden ûnderling en tusken leden en tredde partijen. Sûnt 13 april 1950 hat de Liga ek in koördinearjende rol yn definsive militêre operaasjes.

De Arabyske Liga hat yn it ferline in grutte rol spile binnen it ûnderwiis, de Liga woe it analfabetisme bestride. Ek bemuoide de Liga him mei it wolwêzen fan bern en it ferbetterjen fan de posysje fan froulju de Arabyske wrâld.

## Doelen
Op dit momint binne de wichtichste doelen foar de Liga omskreaun as:
*It ferstevigjen fan de relaasje tusken Arabyske lannen, soarch foar de ûnôfhinklikheid fan Arabyske lannen, it mienskiplike tsjinjen fan alle Arabyske lannen, it fersekerjen fan bettere kondysjes foar alle Arabyske lannen, de takomst fan alle Arabyske lannen garandearje en de hoop en ferwachtingen fan alle Arabyske lannen ta útfier te bringen*

Dit kaam en komt del op de befrijing fan Arabyske/islamityske lannen fan westerske oerhearsking (yn de oprjochtingstiid wienen in soad fan de lannen noch ûnder Britsk of Frânsk bestjoer) en stypjen fan de 'Arabyske ienheid' (*oemma*).
In doel yn it ferline wie it foarkommen fan de oprjochting fan in Joadske steat binnen Palestina. Nei de oprjochting fan de steat Israel yn 1948 ferskode it doel nei de bestriding fan Israel. Doe't Egypte yn 1979 de Camp-David-akkoarden sluet mei Israel - en dus tanadering socht ta Israel - waard it haadkantoar fan de Liga út Kaïro oerpleatst nei Tunis en it lidmaatskip fan Egypte skrast. Yn 1987 waarden de diplomatike bannen mei Egypte wersteld, en yn 1989 waard Egypte wer as lid talitten. It haadkertier waard dêrnei wer oerpleatst nei Kaïro (yn 1989). Ek no noch binne in soad lannen fan de Arabyske Liga tsjin it bestean fan de steat Israel. Fjouwer leden fan de Arabyske Liga ûnderhâlde wyls diplomatike relaasjes mei Israel: de Komoaren, Egypte, Jordaanje en Mauritaanje. Sommige oare lannen ûnderhâlde betrekkingen op in leger nivo.

In juny 1976 stjoerde de Liga in fredesmacht nei Libanon. Yn de jierren tachtich besocht de Arabyske Liga te bemiddeljen tusken de stridende partijen yn de Libaneeske boargeroarloch.
Finne

In **finne** is in stik lân dat komselden meand wurdt.

## Taal
* *Fan 'e finne yn 'e jister komme* bestjut: oan legerwâl reitsje.
* 'Wêr giest hinne?' 'Nei de boerefinne, pak ik de keallen by de sturt en lit se wer rinne'
Ynternasjonale Reade Krús

It **Ynternasjonale Komitee fan it [[Reade Krús]]** (ICRC), stifte op 17 febrewaris 1863, is in neutrale ûnôfhinklike humanitêre ynstelling mei haadsetel yn Genève.

It Komitee besiket op basis fan de Ferdragen fan Genève de slachtoffers fan ynternasjonale oarloggen en boargeroarloggen te beskermjen en by te stean. It opereart as neutrale tuskenpersoan yn gefal fan wapene konflikten en ûnlusten.

It Komitee beweitst de tapassing fan de ynternasjonale humanitêre konvinsjes, ferspriedet kennis deroer en wurket oan de ûntwikkeling derfan.

Boppedat biedt it Ynternasjonale Komitee fan it Reade Krús humanitêre help oan oarlochsslachtoffers, spoart fermiste persoanen op, besiket skieden famyljes te werienjen en besiket finzenen.

Yn 1917, 1944 en 1963 krige de ynstelling de Nobelpriis foar de Frede; yn 1996 krige it de Balzanpriis.
Galway

**Galway**is in stêd oan de westkust fan Ierlân en haadstêd fan it greefskip (*county*) Galway. It is de tredde stêd neffens grutte en de fluchst groeiende stêd yn de Republyk Ierlân en de iennichste stêd yn de provinsje Connacht. Galway leit oan de westkust fan Ierlân, oan de rivier Corrib tusken Lough Corrib (mar) en de Baai fan Galway.

Galway en it Kroätyske Rijeka wiene yn 2020 Kulturele Haadstêd fan Jeropa.

## Underwiis
Sûnt 1845 hat de stêd in universiteit. De gebouwen fan NUI Galway binne konsintrearre oan de noardkant fan de stêd oan de Corrib. Fan de 17.000 studinten (2015) komme der sa'n 2.000 út it bûtenlân.


File:Galway cathedral.jpg.jpg|Katedraal fan Galway
File:Acme band.jpg|*Galway Arts Festival*, parade 2007
Ofbyld:Galway cannons.jpg|Kanon op Eyre Square, Galway
Ofbyld:Galway_2009-09-12_05.JPG|Haadgebou fan de universiteit
Galway-St Nicholas-12-gje.jpg|St. Nicholas
Galway-Lynch's Castle-04-Affe rettet Kind-gje.jpg|Lynch's Castle
Galway-Pub-24-Tigh Chóilí-gje.jpg|Pub Tigh Chóilí


## Keppelings om utens
* Universiteit fan Galway
* ''Galway Arts Festival''
Wicklow

**Wicklow** (Iersk: *Cill Mhantáin*, 'tsjerke fan dejinge sûnder tosken') is de haadstêd fan it Ierske greefskip Wicklow. It leit oan de eastkust fan Ierlân en hat sa'n 7100 ynwenners.

## Berne yn Wicklow

* John Kirwan (8 febrewaris 1878), fuotballer

## Keppelings om utens
*Wicklow, toeristyske ynfo
*Keamer fan Keaphannel Wicklow
*Skiednis fan Wicklow, MP3 formaat